Apathurai: Rusia të mos shqetësohet për zgjerimin e NATO-s
Ne duhet t’i diskutojmë këto shqetësime me Rusinë në përpjekje për t’i eliminuar ato, tha zëdhënësi i NATO-s
Gjatë muajve të fundit nga Afganistani kanë ardhur njoftime shqetësuese për gjendjen në Afganistan dhe paralajmërime për mundësinë e pasojave të rënda, nëse Natoja nuk angazhohet për të shtuar numrin e trupave dhe sasinë e pajisjeve të dislokuara. Afganistani do të jetë çështja kryesore në takimin e Bukureshtit dhe zëdhënësi i Natos Xhejms Apathurai tha në një intervistë për Zërin e Amerikës, se anëtarët e Natos pritet të ritheksojnë angazhimin e tyre afat-gjatë dhe rëndësinë për të rritur përkushtimin e afganëve dhe të mbarë komunitetit ndërkombëtar në këto përpjekje. tha ai. Zëdhënësi Apathurai tha se Natoja mirëpret njoftimin e pritshëm të Francës, se do të dërgojë trupa shtesë në Afganistan. Takimi do të përqendrohet edhe në zgjerimin e Aleancës me anëtarë të rinj. Përsëri Xhejms Apathurai: tha zëshënësi Apathurai. Shqipëria dhe Kroacia pritet të marrin një ftesë zyrtare për antarësim, ndërsa statusi i Maqedonisë nuk është krejt i qartë. Zgjerimi i Natos ka qenë një burim debatesh shpesh, jo vetëm brenda radhëve të Aleancës, por edhe në marrëdhëniet me Rusinë, e cila e shikon zgjerimin e Natos drejt lindjes, si një kërcënim. Zëdhënësi Apathurai thotë se Rusia nuk duhet të shqetësohet, por duhet të ftohet për t’u angazhuar në diskutimin e kësaj çështjeje: - tha zëdhënësi. Udhëheqësit e Natos do të kenë rastin t’i diskutojnë këto çështje me Presidentin aktual rus Vladimir Putin, i cili do të shkojë në takimin e Bukureshtit. Presidenti amerikan Xhorxh Bush ka shprehur përkrahje për anëtarësimin e Ukrainës dhe Gjeorgjisë në Nato. Gjermania dhe Franca janë ndër vendet anëtare që e kundërshtojnë këtë ide, nën shqetësimet se do të pengonte përpjekjet për përmirësimin e marrëdhënieve të Natos me Rusinë.//lk